Rukūze

Rukūze, augštecē Švētele (), ir Vilces kreisā krasta pieteka Jelgavas novada Vilces pagastā, Zemgales līdzenumā. Kopgarums 25 km, no tiem Latvijā 11 km, nepilna kilometra garumā robežupe ar Lietuvu.

Rukūze sākas meža masīvā uz dienvidiem no Žagares. Tek uz ziemeļaustrumiem, ietek Vilcē kilometru pirms tās ietekas Svētē.Latvijas daba, 5. sējums, "Preses nams", 1998. 22. lpp. ISBN 9984-00-312-4 Lielu pieteku nav. Krastos apdzīvotas vietas Kapteines. Lejtece atrodas Vilces dabas parka teritorijā, pie ietekas Vilcē — dzelzs laikmeta Vilces pilskalns, upe tek dziļā gravā ar daudzām straujtecēm.25wolves: #93 Leģendām apvītā VilceDAP: Vilce  Vidustecē tek gar Žagares-Ruļļukalnu valņa austrumu malu,Upes.lv: Svēte ~ ar pietekām ~ netālu no robežas Latvijā upi šķērso vietējais ceļš V1078 (Veczāmeļi—Blankenfelde—Augstkalne). Latvijas pierobežā Lietuvā tek caur Žagares reģionālo parku.

 Upe Vilces dabas parka robežās 

Pie upes kreisajā krastā 80 m no ietekas Vilcē atrodas smilšakmens devona Mūru svītas atsegumiMačute S. 2019. Akantožu (Acanthodei) atliekas no Latvijas augšējā devona siliciklastiskiem nogulumiem. līdz 1,5 m augstumā un līdz 10 m garumā. Upes ieleja lejtecē tiek uzskatīta par stāvāko Zemgalē.DAP: Dabas aizsardzības plāns dabas parkam “Vilce” Lejpus bebru dambjiem upe stipri aizaugusi ar slaidā grīšļa un vienkāršās ežgalvītes audzēm, virs dambjiem aizauguma praktiski nav. Grunts dabas parka teritorijā pārsvarā akmeņaina. Upīte parasti, izņemot pavasara palus un ilgstošas lietavas, sekla un sekluma dēļ (vasarā līdz 10 cm) neatbilst aizsargājamas straujteces statusam, tikai bebru aizsprostos tās dziļums var sasniegt līdz metram. Uz dabas parka robežas agrāk bijis Rukūzes dzirnavu aizsprosts.

 Citi nosaukumi 

 Kukurupe (vidustecē)
 Rikuiža
 Rukuize
 Rukuiža
 Rukuižas strauts
 Rukūžupe
 Rutuize
 Rutūze
 Švētele (Lietuvā augštecē)

 Atsauces 

Kategorija:Jelgavas novada upes
Kategorija:Vilces pagasts
Kategorija:Lietuvas upes